CELEX: 62019CN0268
Language: sk
Date: 2019-03-29 00:00:00
Title: Vec C-268/19: Návrh na začatie prejudiciálneho konania, ktorý podal Juzgado de Primera Instancia no 7 de Orense (Španielsko) 29. marca 2019 — UP/Banco Pastor S.A.U.

15.7.2019   
            
            
               SK
            
            
               Úradný vestník Európskej únie
            
            
               C 238/6
            
         
      Návrh na začatie prejudiciálneho konania, ktorý podal Juzgado de Primera Instancia no 7 de Orense (Španielsko) 29. marca 2019 — UP/Banco Pastor S.A.U.
      (Vec C-268/19)
      (2019/C 238/08)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Juzgado de Primera Instancia no 7 de Orense
      
         Účastníci konania pred vnútroštátnym súdom
      
      
         Žalobca: UP
      
         Žalovaná: Banco Pastor S.A.U.
      
         Prejudiciálne otázky
      
      
                  1.
               
               
                  Má sa účinok nezáväznosti, ktorý stanovuje článok 6 ods. 1 smernice 93/13 (1), vykladať v tom zmysle, že bráni platnosti dohody o zmene nekalej podmienky uzavretej medzi spotrebiteľom a predajcom alebo dodávateľom za okolností, keď a) nekalá podmienka v čase uzavretia uvedenej dohody nebola vyhlásená za neplatnú, jej neplatnosť nebola uznaná a spotrebiteľ nebol upozornený na možnosť prípadného vyhlásenia tejto podmienky za nekalú a b) uvedená dohoda o zmene nemá povahu urovnania? Má v takej situácii na platnosť uvedenej dohody vplyv skutočnosť, že spotrebiteľ dojednal obsah tejto dohody o zmene?
               
            
                  2.
               
               
                  Má sa článok 3 ods. 1 a článok 4 smernice 93/13 vykladať v tom zmysle, že na to, aby sa podmienka stanovená prostredníctvom dohody uzavretej medzi spotrebiteľom a predajcom alebo dodávateľom, ktorou sa mení predchádzajúca nekalá podmienka, považovala za transparentnú, spotrebiteľ musel byť v čase uzavretia dohody o zmene informovaný o nekalej povahe pôvodnej podmienky alebo prípadne o možnosti vyhlásenia tejto podmienky za nekalú? Bráni v tejto súvislosti skutočnosť, že nová podmienka bola dohodnutá individuálne, v každom prípade preskúmaniu jej nekalej povahy?
               
            
         (1)  Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. EÚ L 95, 1993, s. 29; Mim. vyd. 15/002, s. 288).